Ալեքսեյ Այզենման

Ալեքսեյ Սեմյոնովիչ Այզենման (ռուս.՝ Алексе́й Семёнович Айзенма́н, սեպտեմբերի 3, 1918(1918-09-03), Մոսկվա, Խորհրդային Ռուսաստան - 1993, Մոսկվա, Ռուսաստան), խորհրդային ռուս նկարիչ, բնանկարիչ, գծանկարիչ, մանկավարժ։


== Կենսագրություն ==
Ալեքսեյ Այզենմանը ծնվել է 1918 թվականին Մոսկվայում, երդվյալ հավատարմատար Սեմյոն Բորիսովիչ Այզենմանի (1879-1953) և նկարչուհի Օլգա Ալեքսանդրովնա Բարիի (1879-1954) ընտանիքում։ Նկարչության առաջին դասերն ստացել է մորից, ով աշակերտել էր Լեոնիդ Պաստեռնակին։ 1933-1938 թվականներին Ալեքսեյ Այզենմանը սովորել է Մոսկվայի 1905 թվականի հիշատակի արվեստի ակադեմիայի հաստոցային գեղանկարչության բաժնում՝ Նիկոլայ Կրիմովի դասարանում։ Նկարչությամբ է զբաղվել Պավել Կուզնեցովի ստուդիայում։
1954 թվականին Ալեքսեյ Այզենմանն սկսել է մասնակցել ԽՍՀՄ նկարիչների միության ցուցահանդեսներին։
1961 թվականից անդամակցել է Մոսկվայի նկարիչների միությանն ու ԽՍՀՄ նկարիչների միությանը։
Նկարչական գործունեությանը զուգահեռ դասավանդել է Ն. Կրուպսկայայի անվան արվեստի հեռակա ազգային համալսարանի կերպարվեստի ֆակուլտետում (1960-1993 թվականներ)։
Ալեքսեյ Այզենմանը մահացել է 1993 թվականին Մոսկվայում։


== Արվեստ ==
Ալեքսեյ Այզենմանի ստեղծագործության հիմնական գիծը Մոսկվայի քաղաքային տեսարաններն են, որ նա նկարել է ինչպես բնօրինակից, այնպես էլ հիշողությամբ, ազատ իմպրովիզացիայի ժանրում։ 1970-ական թվականների աշխատանքներն ստեղծված են տեմպերայով («Արբատի շրջանում» (ռուս.՝ «В районе Арбата»), «На Садовом кольце», «Կիրովյան դարպասների մոտ» (ռուս.՝ «У Кировских ворот») և այլն), իսկ ավելի ուշ շրջանի նկարներն արված են հիմնականում յուղաներկով («Գորկու փողոց» (ռուս.՝ «Улица Горького»), «Մոսկովյան բակում» (ռուս.՝ «В московском дворе»), «Зубовская площадь», «Նովոռոսիյսկ» և այլն)։ Մեծ ուշադրություն է դարձրել բնանկարների լուսային նրբերանգներին։
Ալեքսեյ Այզենմանի աշխատանքները պահպանվում են Թաթարստանի Հանրապետության կերպարվեստի պետական թանգարանում, Նովոսիբիրսկի արվեստի պետական թանգարանում և մասնավոր հավաքածուներում Ռուսաստանում, Մեծ Բրիտանիայում, Շվեյցարիայում, Ֆրանսիայում, Հոլանդիայում։
Նկարչի աշխատանքները նրա մահից հետո ցուցադրվում են Մոսկվային նվիրված ցուցահանդեսներում։


== Անհատական ցուցահանդեսներ ==
1971 - ԽՍՀՄ նկարիչների միության ցուցասրահ (Մոսկվա)
1980 - ԽՍՀՄ նկարիչների միության ցուցասրահ (Մոսկվա)
1994 - «Ковчег» պատկերասրահ (հետմահու)
1994 - «Наше наследие» ամսագրի ցուցասրահ (հետմահու)


== Ծանոթագրություններ ==


== Գրականություն ==
Алексей Айзенман: Каталог живописи / МОСХ РСФСР; Мин-во культ. СССР. — М.: Сов. художник, 1972. — 1000 экз.
Алексей Семёнович Айзенман: живопись, графика : каталог выставки / МОСХ РСФСР; сост. Н. Н. Изюмская; авт. вступ. ст. М. В. Холина. — М.: Сов. художник, 1980.
Айзенман А. С. О том, что помнится // Николай Петрович Крымов — художник и педагог: Статьи, воспоминания / сост. С. В. Разумовская, Н. Н. Моргунова. — 2-е изд., испр. и доп. — М.: Изобразительное искусство, 1989. — 224 с. — ISBN 5-85200-077-9
Айзенман, Алексей Семёнович — статья из Российской еврейской энциклопедии
Казарянц Е. Династия. (Творчество художницы О. А. Бари-Айзенман (1879—1954) и А. С. Айзенмана (1918—1993) // Наше наследие : Иллюстрированный культурно-исторический журнал. —М., 1998. — № 47. — С. 136—139.
Богемская К. Г. Наивные художники России. — М.: Алетейя, 2009. — 180 с. — 1000 экз. — ISBN 978-5-91419-183-9


== Արտաքին հղումներ ==
«Алексей Айзенман (1918—1993)»։ О. А. Бари / А. С. Айзенман։ Վերցված է 2016-02-21 
bari-aizenman.ru — сайт с работами Алексея Айзенмана и Ольги Бари.